钦定古今图书集成/明伦汇编/氏族典/第082卷 > 吴孟明
## 钦定古今图书集成/明伦汇编/氏族典/第082卷 > 吴孟明

按《明外史吴兑传》：“兑孙孟明，袭锦衣千户，佐许显纯
理北司刑。天启初，谳中书汪文言颇为之左右。显纯
怒，诬孟明藏匿亡命，削籍归。崇祯初，起故官，累迁都
督同知，掌卫事。温体仁劾郑鄤，杖母下诏狱，孟明引
其乡人为证，言鄤母误奉乩仙，受责忏罪。至中书许
曦讦鄤内乱，非取左证，无以服鄤心，请追治质验。”帝
怒，革孟明任。孟明居官贪，以附东林，颇得时誉。